CELEX: C2007/283/34
Language: el
Date: 2007-11-24 00:00:00
Title: Υπόθεση C-422/07: Προσφυγή της 13ης Σεπτεμβρίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/19
            
         Προσφυγή της 13ης Σεπτεμβρίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-422/07)
   (2007/C 283/34)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και D. Recchia)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, μη θεσπίζοντας τις αναγκαίες διατάξεις για τον έλεγχο τηρήσεως της ορθής εργαστηριακής πρακτικής όσον αφορά τις επιθεωρήσεις και τους ελέγχους μελετών στον τομέα των βιομηχανικών χημικών προϊόντων, παρέβη τις υποχρεώσεις που υπέχει από το άρθρο 3 της οδηγίας 2004/10/ΕΚ (1) του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για την προσέγγιση των νομοθετικών, κανονιστικών και διοικητικών διατάξεων σχετικά με την εφαρμογή των αρχών ορθής εργαστηριακής πρακτικής και τον έλεγχο της εφαρμογής τους κατά τις δοκιμές των χημικών ουσιών,
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή δεν έχει γνώση της θεσπίσεως εκ μέρους της Ισπανίας των αναγκαίων μέτρων για τον έλεγχο τηρήσεως των αρχών ορθής εργαστηριακής πρακτικής εκ μέρους των εργαστηρίων που πραγματοποιούν μελέτες στις βιομηχανικές χημικές ουσίες. Επίσης, δεν έχει διοριστεί εκ μέρους της Ισπανίας η αρμόδια αρχή για τον έλεγχο συμμορφώσεως προς τις αρχές της ορθής εργαστηριακής πρακτικής εκ μέρους των προαναφερόμενων εργαστηρίων· σε κάθε περίπτωση, το όνομα της εν λόγω αρχής δεν κοινοποιήθηκε στην Επιτροπή.
   Επιβάλλεται επομένως να αναγνωριστεί ότι το Βασίλειο της Ισπανίας δεν έχει ακόμη θεσπίσει τις αναγκαίες διατάξεις για τον έλεγχο τηρήσεως της ορθής εργαστηριακής πρακτικής όσον αφορά τις επιθεωρήσεις και τους ελέγχους μελετών στον τομέα των βιομηχανικών χημικών προϊόντων, όπως του επιβάλλει το άρθρο 3 της οδηγίας.
   
      (1)  ΕΕ L 50, σ. 44.